Élet-halál között Usher fia
Élet-halál között lebeg a zenész Usher tizenegy éves mostohafia, miután egy jet-ski elgázolta fürdőzés közben.
Csaknem tragédiával végződött Usher egyik mostohafiának hétvégi lazítása. Kyle Glover a Lanier tóban fürdőzött egy úszógumiban, amikor egy arra száguldó jet-skis áthajtott rajta. A tizenegy éves fiút a fején érte a becsapódás, amitől azonnal elvesztette az eszméletét, és elmerült a vízben. A kórházba szállítása óta sem tért magához, és jelenleg is kritikus állapotban van.

Az atlantai rendőrség egyelőre még vizsgálja a baleset körülményeit. Ugyanis nem tudják, hogy a jet-skis hibázott-e, vagy Kyle fürdőzött tiltott helyen. Így egyelőre letartóztatás és vádemelés sem történt.

A szerencsétlenül járt Kyle-t és két testvérét is adoptálta Usher, amikor elvette anyjukat, Tameka Fostert. A páros azóta már viharos körülmények között elvált, de az énekes szupersztár azóta is sajátjaként tekint a három gyerekre, és támogatja őket, ahogy Fosterral közös két fiúkat.
Szórakozás